
Ministru kabineta rīkojums Nr. 678
Rīgā 2022. gada 5. oktobrī (prot. Nr. 51 17. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai finansējumu 16 711 868 euro apmērā, lai segtu faktiskos izdevumus, kas radušies saistībā ar Covid-19 infekcijas uzliesmojumu un tā seku novēršanu, no tiem:
· 1.1. 9 703 448 euro apmērā, lai segtu faktiskos izdevumus, kas radušies saistībā ar Covid-19 infekcijas uzliesmojumu un tā seku novēršanu 2022. gada maijā, tai skaitā:
· 1.1.1. Nacionālajam veselības dienestam – 9 611 456 euro, no tiem:
· 1.1.1.1. 2 233 079 euro – laboratorisko izmeklējumu organizēšanai, veikšanai un paraugu nogādāšanai līdz laboratorijai;
· 1.1.1.2. 15 967 euro – pacientu nogādāšanai no stacionārās ārstniecības iestādes uz mājām, pulsa oksimetra nomai un ceļa izdevumiem par pulsa oksimetra piegādi;
· 1.1.1.3. 4 451 533 euro – pacientu veselības stāvokļa novērošanai uzņemšanas nodaļā, ārstēšanai intensīvās terapijas gultā vai nodaļā, diagnostikai un ārstēšanai, subakūtajai medicīniskajai rehabilitācijai, tai skaitā izmaksu korekcijai par pacientu nodrošināšanu ar subakūto medicīnisko rehabilitāciju no 2022. gada 1. janvāra līdz 31. martam;
· 1.1.1.4. 200 633 euro – ģimenes ārstu mājas vizītēm un ģimenes ārstu attālināti sniegtajām konsultācijām;
· 1.1.1.5. 2 542 297 euro – individuālo aizsardzības līdzekļu un dezinfekcijas līdzekļu izmantošanai pakalpojumu sniegšanā, samaksai par epidemioloģisko prasību nodrošināšanu saskaņā ar manipulāciju sarakstu vai ikmēneša fiksēto maksājumu, tai skaitā izmaksu korekcijai par individuālo aizsardzības līdzekļu un dezinfekcijas līdzekļu izmantošanu pakalpojumu sniegšanā no 2022. gada 1. janvāra līdz 30. aprīlim;
· 1.1.1.6. 11 393 euro – sekundārajiem ambulatorajiem veselības aprūpes pakalpojumiem personām ar aktīvu apstiprinātu Covid-19 infekciju, epidemioloģiskās drošības pasākumiem Covid-19 infekcijas izplatības ierobežošanai kontaktpersonas (kas par tādu noteikta atbilstoši normatīvajiem aktiem) medicīniskās novērošanas periodā un riska maksājumam sekundārās ambulatorās veselības aprūpes speciālistiem;
· 1.1.1.7. 156 554 euro – ārstniecības iestādes personāla psihoemocionālā atbalsta nodrošināšanai un konsultatīvā tālruņa darbības nodrošināšanai, lai pusaudžiem sniegtu psihoemocionālo atbalstu;
· 1.1.2. Neatliekamās medicīniskās palīdzības dienestam – 91 992 euro, no tiem:
· 1.1.2.1. 91 953 euro – individuālo aizsardzības līdzekļu un dezinfekcijas līdzekļu izmantošanai pakalpojumu sniegšanā;
· 1.1.2.2. 39 euro – ārstniecības iestādes personāla psihoemocionālā atbalsta nodrošināšanai;
· 1.2. 7 008 420 euro apmērā, lai segtu faktiskos izdevumus, kas radušies saistībā ar Covid-19 infekcijas uzliesmojumu un tā seku novēršanu, tai skaitā:
· 1.2.1. Nacionālajam veselības dienestam – 6 988 486 euro, lai segtu izdevumus, kas radušies 2022. gada jūnijā, no tiem:
· 1.2.1.1. 1 833 181 euro – laboratorisko izmeklējumu organizēšanai, veikšanai un paraugu nogādāšanai līdz laboratorijai, tai skaitā izmaksu korekcijai par laboratorisko izmeklējumu organizēšanu no 2022. gada 1. janvāra līdz 31. maijam;
· 1.2.1.2. 6109 euro – pacientu nogādāšanai no stacionārās ārstniecības iestādes uz mājām, pulsa oksimetra nomai un ceļa izdevumiem par pulsa oksimetra piegādi;
· 1.2.1.3. 3 886 558 euro – pacientu veselības stāvokļa novērošanai uzņemšanas nodaļā, ārstēšanai intensīvās terapijas gultā vai nodaļā, diagnostikai un ārstēšanai, subakūtajai medicīniskajai rehabilitācijai, tai skaitā izmaksu korekcijai par pacientu nodrošināšanu ar subakūto medicīnisko rehabilitāciju no 2022. gada 1. janvāra līdz 30. aprīlim;
· 1.2.1.4. 134 385 euro – ģimenes ārstu mājas vizītēm un ģimenes ārstu attālināti sniegtajām konsultācijām;
· 1.2.1.5. 971 926 euro – individuālo aizsardzības līdzekļu un dezinfekcijas līdzekļu izmantošanai pakalpojumu sniegšanā, samaksai par epidemioloģisko prasību nodrošināšanu saskaņā ar manipulāciju sarakstu vai ikmēneša fiksēto maksājumu, tai skaitā izmaksu korekcijai par individuālo aizsardzības līdzekļu un dezinfekcijas līdzekļu izmantošanu pakalpojumu sniegšanā no 2022. gada 1. janvāra līdz 31. martam un no 2022. gada 1. maija līdz 31. maijam;
· 1.2.1.6. 565 euro – sekundārajiem ambulatorajiem veselības aprūpes pakalpojumiem personām ar aktīvu apstiprinātu Covid-19 infekciju, epidemioloģiskās drošības pasākumiem Covid-19 infekcijas izplatības ierobežošanai kontaktpersonas (kas par tādu noteikta atbilstoši normatīvajiem aktiem) medicīniskās novērošanas periodā un riska maksājumam sekundārās ambulatorās veselības aprūpes speciālistiem;
· 1.2.1.7. 155 762 euro – ārstniecības iestādes personāla psihoemocionālā atbalsta nodrošināšanai un konsultatīvā tālruņa darbības nodrošināšanai, lai pusaudžiem sniegtu psihoemocionālo atbalstu;
· 1.2.2. Neatliekamās medicīniskās palīdzības dienestam – 19 393 euro, lai segtu izdevumus, kas radušies 2022. gada jūnijā, no tiem:
· 1.2.2.1. 12 672 euro – individuālo aizsardzības līdzekļu un dezinfekcijas līdzekļu izmantošanai pakalpojumu sniegšanā;
· 1.2.2.2. 6721 euro – ārstniecības iestādes personāla psihoemocionālā atbalsta nodrošināšanai;
· 1.2.3. Valsts tiesu medicīnas ekspertīzes centram – 541 euro, lai segtu izdevumus par laboratorisko izmeklējumu veikšanu no 2022. gada 1. janvāra līdz 31. martam.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.
· 4. Nacionālajam veselības dienestam finansējuma piešķiršanā ievērot Eiropas Komisijas 2011. gada 20. decembra lēmumu "Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi" (2012/21/ES) atbilstoši ar finansējuma saņēmējiem noslēgtajiem pilnvarojuma līgumiem.

